Hermeto Pascoal

Hermeto Pascoal (1936–2025) var en brasiliansk jazz-komponist og multiinstrumentalist. 

Sine tidligste erfaringer med musikk samlet han i bestefarens smie, der han laget toner og rytmer med forskjellige metalldeler som lå omkring. Han bruker naturen som grunnlag for sine komposisjoner og benytter ofte ukonvensjonelle instrumenter som tekanne, tresko, leketøy og til og med dyr. Han spiller nesten ethvert instrument som keyboard, sopransaksofon, gitar, fløyte, sang og annet. I en fjernsynssending i Brasil i 1999 sang han med munnen dukket ned i et glass vann.

I 1971 ble han ble kjent for et større publikum da han var med på Miles Davis' Live-Evil. Siden slutten av 1970-årene har han for det meste ledet sine egne grupper. Den 17. oktober 1986 var han i Sandvika kino for å feire tiårsjubileumet til Emmajazz.Randi Hultin, Omfattende jazzaktivitet i oktober i Aftenpostens aftenutgave den 6. oktober 1986. Ved Vossajazz 1988 spilte han på tekanne, mens han i 1989 spilte med sin Grupo på Moldejazz.Artistliste  fra moldejazz. Han var god venn med den norske poeten Triztán Vindtorn (1942–2009) fra Drammen.Terje Mosnes, Triztans jazzfornemmelse i Dagbladet den 26. januar 2007. Vindtorn, som hadde bodd i Brasil i flere år, utga i 1990 diktverket Til deg som søv bort dine draumar til Hermeto i tiden 1987–1990.Magne Lystad, Vindtorn i støtet i VG den 26. november 1990. Det ble fremført på scenen da Heremeto var i Norge den 11. november 1990 med sin Grupo,Randi Hultin, Patricia til Oslo i Aftenposten den 5. november 1990. atter igjen på Cosmopolite i 1992.I dag i Aftenposten den 29. september 1992. Han var tilbake på Vossajazz i 1994, med sin mangeårige bandpartner, multiinstrumentalisten Nenê (1947–) og franske Richard Galliano (1950–) på trekkspill.Vossajazz sprenger rekorder og grenser fra NTB tekst den 22. mars 1994. 

Hermeto var gift med Ilza da Silva fra 1954 til 2000. Et par dager efter Ilzas bortgang, spilte han med sekstett på kaffekjel og vannkanne ved Trondheim Jazzfestival i november 2000.T. Lundemo, Suksessfestival med høydepunkter i Adresseavisen den 6. november 2000. Han giftet seg igjen i 2002 med Alina Morena (1979–) som han spilte meget med, blant annet ved  åpningskonserten i Strømsø kirke under Drammen Scared Festival i 2012.Drøm ble virkelighet i Byavisa Drammen den 3. oktober 2012.
600px|center|thumb|Hermeto Pascoal Grupo i Santiago Chile, 2009. Til høyre ser vi Hermeto og kona Aline.

 Referanser 

 Eksterne lenker 




Kategori:Brasilianske jazzmusikere
Kategori:Jazzkomponister
Kategori:Personer fra regionen Agreste Alagoano
Kategori:Jazzpianister
Kategori:Jazztrekkspillere
Kategori:Jazzfløytister
Kategori:Jazzsaksofonister